രോഹിത് അറോറ

രോഹിത് അറോറ 
അറോറ ഫിലിം കമ്പനിയുടെ സ്ഥാപകനും ഒരു പരസ്യ ചിത്രസംവിധായകനും മലയാളം സിനിമ മേഖലയിൽ പ്രവർത്തിക്കുന്ന ഒരു ചലച്ചിത്ര സംവിധായകനും തിരക്കഥാകൃത്തും ആണ് രോഹിത് അറോറ. അദ്ദേഹത്തിന്റെ യഥാർത്ഥ പേര് രോഹിത് നാരായണൻ എന്നാണ്.

 വ്യക്‌തി ജീവിതം 
രോഹിത് അറോറ 2006 ൽ ഒരു അസിസ്റ്റൻറ് ഡയറക്‌ടർ ആയും ഒരു ഇവൻറ് മാനേജരായും തൻ്റെ കരിയർ ആരംഭിച്ചു. 2008 ൽ അറോറ എന്ന ബ്രാൻഡ് നെയിമിൽ അദ്ദേഹം പരസ്യചിത്രസംവിധാനത്തിന് തുടക്കമിട്ടു. ശേഷം  വിവിധ ബ്രാൻഡുകൾക്കും കമ്പനികൾക്കും വേണ്ടി നൂറിലധികം ബ്രാൻഡ് ക്യാംപയിനുകൾ നടത്തി. 2008 ൽ അറോറ ജയ് ഹോ എന്ന എ ആർ റഹ്‌മാൻ സംഗീത പരിപാടിയുമായി അസോസിയേറ്റ് ചെയ്യുകയും അതേ വർഷം തന്നെ വോഡഫോണിൻ്റെയും മാരുതിയുടെയും  ഒഫീഷ്യൽ വെണ്ടർ ആയി പ്രവർത്തിക്കുകയും ചെയ്തു. 2011 ൽ ഒരു ഇംഗ്ലീഷ് ചിത്രത്തിൻ്റെയും 2012 ൽ ഒരു ബോളിവുഡ് ചിത്രത്തിൻ്റെയും ഭാഗമായി. ശേഷം മുംബൈയിലും റാംജിറാവു ഫിലിം സിറ്റിയിലുമായി സിനിമാപഠനം പൂർത്തിയാക്കി. 2012 ൽ ഫാഷൻ ആൻഡ് ഫിറ്റ്നസ് ഇൻഡസ്ട്രിയിൽ  മിസ് കേരള ഫിറ്റ്നസ് ആൻഡ് ഫാഷൻ എന്ന പേരിൽ കേരളത്തിലെ ആദ്യത്തെ ഫിറ്റ്നസ് ആൻഡ് ഫാഷൻ  മൽസരം സ്വന്തമായി ആരംഭിച്ചു. ആ വർഷത്തെ വിജയി നടി മിയ ജോർജ് ആയിരുന്നു. 2017 ൽ അറോറ എന്ന പേരിൽ നിന്ന് അറോറ ഫിലിം കമ്പനി എന്ന പേരിലേക്ക് സ്ഥാപനം പുനർനാമകരണം ചെയ്തു. 2017 ൽ നിരവധി മോഡലുകൾ പങ്കെടുത്ത  മിസ് കേരള ഫിറ്റ്നസ് ആൻഡ് ഫാഷൻ സീസൺ 2 മത്സരത്തിൽ വിജയിയായത് നടി നൂറിൻ ഷെരീഫ് ആയിരുന്നു. 2022 ൽ കേരളത്തിലെ ആദിവാസിഗോത്രവിഭാഗങ്ങളിലെ വനിതകളെ പങ്കെടുപ്പിച്ചു കൊണ്ടുള്ള സൗന്ദര്യമത്സരം മിസ് കേരള ഫിറ്റ്നസ് ആൻഡ് ഫാഷൻ്റെ പേരിൽ സംഘടിപ്പിച്ചു. വിജയിയായ അനു പ്രശോഭിനിക്ക്  കിരീടധാരണം നടത്തിയത് ഫോറെസ്റ്റ് ഗോഡസ് (വനദേവത) എന്ന ശീർഷകത്തിൽ ആയിരുന്നു. 2025 ൽ ഫോറെസ്റ്റ് ഗോഡസ് ഒരു വ്യക്തിഗത മത്സരമായി നടത്തപ്പെട്ടു. ഇന്ത്യയിലെ ആദ്യത്തെ ഗോത്ര വിഭാഗ ഫാഷൻ മത്സരമായി അത്  പരിഗണിക്കപ്പെട്ടു. 2025 ൽ തന്നെ മിസ് കേരള ഫിറ്റ്നസ് ആൻഡ് ഫാഷൻ മത്സരം കേരളത്തിലെ തന്നെ പ്രധാന ഫാഷൻ മത്സരങ്ങളിൽ ഇടം പിടിച്ചു. 2026 ൽ അറോറ ഫിലിം  കമ്പനിയുടെ ബാനറിൽ വെബ് സീരീസ് നിർമാണം തുടങ്ങി.

ഇന്ന് അറോറയുടെ പ്രവർത്തനമണ്ഡലം യു എ ഇ , കേരളം, കർണാടക തുടങ്ങിയ ഇടങ്ങളിൽ വ്യാപിച്ചുകിടക്കുന്നു.